CELEX: 62015CN0695
Language: fi
Date: 2015-12-23 00:00:00
Title: Asia C-695/15: Ennakkoratkaisupyyntö, jonka Debreceni Közigazgatási és Munkaügyi Bíróság (Unkari) on esittänyt 23.12.2015 – Shiraz Baig Mirza v. Bevándorlási és Állampolgársági Hivatal

7.3.2016   
            
            
               FI
            
            
               Euroopan unionin virallinen lehti
            
            
               C 90/10
            
         Ennakkoratkaisupyyntö, jonka Debreceni Közigazgatási és Munkaügyi Bíróság (Unkari) on esittänyt 23.12.2015 – Shiraz Baig Mirza v. Bevándorlási és Állampolgársági Hivatal
   (Asia C-695/15)
   (2016/C 090/13)
   Oikeudenkäyntikieli: unkari
   
      Ennakkoratkaisua pyytänyt tuomioistuin
   
   Debreceni Közigazgatási és Munkaügyi Bíróság
   
      Pääasian asianosaiset
   
   
      Valittaja: Shiraz Baig Mirza
   
      Vastapuoli: Bevándorlási és Állampolgársági Hivatal
   
      Ennakkoratkaisukysymykset
   
   
               1)
            
            
               Onko kolmannen maan kansalaisen tai kansalaisuudettoman henkilön johonkin jäsenvaltioon jättämän kansainvälistä suojelua koskevan hakemuksen käsittelystä vastuussa olevan jäsenvaltion määrittämisperusteiden ja -menettelyjen vahvistamisesta 26.6.2013 annetun Euroopan parlamentin ja neuvoston asetuksen (EU) N:o 604/2013 (1) (jäljempänä Dublin III-asetus) 3 artiklan 3 kohtaa
               
                           a)
                        
                        
                           tulkittava siten, että jäsenvaltiot voivat käyttää oikeuttaan lähettää turvapaikanhakija turvalliseen kolmanteen maahan vain ennen hakemuksen käsittelystä vastuussa olevan jäsenvaltion määrittämistä vai myös tämän määrittämisen jälkeen?
                        
                     
                           b)
                        
                        
                           Onko tulkinta toinen, jos jäsenvaltio ei totea asemaansa hakemuksen käsittelystä vastuussa olevana jäsenvaltiona Dublin III-asetuksen 7 artiklan 2 kohdan ja sen II luvun mukaisesti silloin, kun sille jätetään ensimmäinen hakemus vaan vasta ottaessaan hakijan vastaan toisen jäsenvaltion tekemästä siirto- tai takaisinottopyynnöstä Dublin III-asetuksen V–VI luvun mukaisesti?
                        
                     
         
               2)
            
            
               Jos unionin tuomioistuimen ensimmäiseen kysymykseen antaman vastauksen perusteella jäsenvaltion oikeutta lähettää hakija turvalliseen kolmanteen maahan voidaan käyttää myös Dublin III-asetuksessa tarkoitetun menettelyn (jäljempänä Dublin-menettely) mukaisesti tapahtuneen vastaanottamisen jälkeen,
               voidaanko Dublin III-asetuksen 3 artiklan 3 kohtaa tulkita siten, että jäsenvaltiot voivat käyttää tätä oikeutta myös, jos Dublin-menettelyssä siirron toteuttavalle jäsenvaltiolle ei ole annettu tietoja tämän oikeuden käyttämistä koskevista yksityiskohtaisista kansallisista oikeussäännöistä tai kansallisesta viranomaiskäytännöstä?
            
         
               3)
            
            
               Voidaanko Dublin III-asetuksen 18 artiklan 2 kohtaa tulkita siten, että 18 artiklan [1 kohdan] c alakohdan mukaisesti takaisin otetun hakijan tapauksessa hakemuksen käsittelyä on jatkettava siitä, mihin edeltävä käsittely oli keskeytynyt?
            
         
      (1)  EUVL L 180, s. 31.